Общинска избирателна комисия Криводол

РЕШЕНИЕ
№ 143 – МИ-НЧ
Криводол, 11.02.2021 г.

ОТНОСНО: Упълномощаване на представители на ОИК Криводол за приемане на отпечатани бюлетини от печатницата

 В ОИК Криводол е постъпило писмо от ЦИК, с което напомнят на всички общински избирателни комисии, че съгласно тяхно Решение №1823-МИ от 9 юни 2020 г., всяка ОИК до 17 февруари 2020 г. следва с решение да определи/упълномощи двама членове от различни партии или коалиции за приемане на отпечатаните бюлетини от съответната печатница, като изпрати съответното решение на ЦИК и Печатницата на БНБ.

 Във връзка с гореизложеното и на основание чл.87, ал.1, т.1 и 9 и чл.88, ал.1 от ИК, Решение № 1823-МИ от 9 юни 2020 г. на ЦИК, писмо изх. № ЧМИ-06-2/3/09.02.2021 г. на ЦИК, Общинска избирателна комисия Криводол

**Р Е Ш И:**

 Упълномощава Силвия Крумова Каменова – Председател ОИК и Петьо Валентинов Дахлев Секретар ОИК за представители на Общинска избирателна комисия Криводол, които да приемат от печатницата отпечатаните бюлетини за предстоящите Частични избори за кмет на кметство с. Пудрия на 28.02.2021г.., като имат следните права:

1. Да присъстват при предаването на отпечатаните хартиени бюлетини за частични избори за Кмет на кметство с. Пудрия на 28.02.2021г. и да приемат съвместно с упълномощените представители на Областна администрация - Враца от Печатница „Лито Балкан“ АД с адрес гр. София 1784, бул. „Цариградско шосе“ 113А бюлетините за община Криводол и осъществят контрол при транспортирането и доставката им от посочения адрес до гр. Враца, бул. „Демокрация" № 1, Областна администрация - Враца, както и разпределението им по общини и транспортирането им до община Криводол /гр. Криводол, ул. „Освобождение“ №13/ и съответно определено помещение за съхранение.

Упълномощените лица имат право да положат подписите си от името на Общинска избирателна комисия Криводол на приемо-предавателния протокол и всички други необходими във връзка с делегираните правомощия документи, включително да удостоверят запечатването с лента, подписана от всички членове на ОИК Криводол и подпечатана с печата на комисията, на помещението в сградата на Общинска администрация Криводол, в което се съхраняват бюлетините за Община Криводол като отразят върху лентата датата и часа на запечатването и положат подписите си върху лентата.

1. Правата по настоящето се упражняват само заедно.

Решението може да се обжалва по реда на чл. 88, ал. 1 пред ЦИК в срок до три дни от обявяването.

ПРЕДСЕДАТЕЛ:

Силвия Каменова

СЕКРЕТАР:

Петьо Дахлев